**Aineiston kuvaus**

Aineisto kuvaa puuston hiilivaraston muutosta metsätalousmaalla. Kartta perustuu monilähteisen valtakunnan metsien inventoinnin (MVMI) puuston biomassateemakarttoihin, jotka segmentointiin. Satelliittikuvien ajankohta on pääsääntöisesti vuosilta 2009 ja 2015. Tarkemmat tiedot lähtöaineistosta löytyvät MVMI-2009:n julkaisusta <https://jukuri.luke.fi/handle/10024/536180> ja MVMI-2015 osalta <https://jukuri.luke.fi/handle/10024/543826>. Aineistokuvaukset löytyvät myös osoitteista <https://kartta.paikkatietoikkuna.fi/> ja <http://kartta.luke.fi/>. Julkaisussa on esitetty satelliittikuvien peittoalueet. MVMI-aineistojen tietolähdeindeksit löytyvät osoitteesta <http://kartta.luke.fi/> karttalehdittäin. Segmenttirajojen muodostamisessa käytettiin MVMI-2015 aineistoa.  
  
Kartan arvot kuvaavat puuston hiilivaraston muutosta hiilenä (10 kg C/ha). Puuttuva tieto on arvoa 32766 ja muu kuin metsätalousmaa ja tausta 32767.  
  
Hiilivaraston muutos on johdettu biomassateemakartoista, jotka sisältävät puuston maanpäällisen biomassan sekä kanto- ja juuribiomassan. Hiilen osuus on 0.5 kokonaisbiomassasta. Puuston hiilivaraston muutos on laskettu erotuksena MVMI-2015 ja MVMI-2009 segmentoitujen karttatasojen välillä. Tarkempi menetelmäkuvaus löytyy alla olevasta tutkimusartikkelista. Kartta kattaa alueen, jolta on saatavilla MVMI-2015 ja MVMI-2009 aineistojen satelliittikuvia.

Haakana, M., Tuominen, S., Heikkinen, J., Peltoniemi, M., Lehtonen A. (2023). Spatial patterns of biomass change across Finland in 2009–2015. ISPRS Open Journal of Photogrammetry and Remote Sensing, Volume 8, 2023, 100036. <https://doi.org/10.1016/j.ophoto.2023.100036>

Hila: 16\*16m  
Koordinaattijärjestelmä: ETRS89 / ETRS-TM35FIN (EPSG:3067)